Suchinthana/si-wikipedia huggingface dataset:
ලියනාඩෝ ඩිකැප්‍රියෝ

ලියනාඩෝ විල්හෙල්ම් ඩිකැප්‍රියෝ (උපත 1974 නොවෙම්බර් 11) ඇමෙරිකානු නළුවෙකු සහ චිත්‍රපට නිෂ්පාදකවරයෙකු වේ. 1990 මුල් බාගයේදී,  සැන්ටා බාබරා සෝප් ඔපෙරාව සහ ග්රෝවින් පේන්ස් කතා මාලාවෙහි පුනරාවර්තී චරිත ලෙස පෙනී සිටීමෙන් අනතුරුව, රූපවාහිනී වෙළඳ දැන්වීම් වල රඟපාමින් ඔහු සිය රංගන දිවිය ආරම්භ කළේය. 1993 දී Critters 3 චිත්‍රපටයේ රඟපාමින් ඩිකැප්‍රියෝ සිය චිත්‍රපට රංගන දිවිය ඇරඹීය.  ජේම්ස් කැමරන්ගේ ටයිටැනික් චිත්‍රපටයේ රඟපාමින් අන්තර්ජාතික කීර්තියක් අත් කර ගැනීමට සමත් විය.

2000 වසරේ සිට, පුළුල් සිනමාත්මක පරාසයක විහිදුණු චිත්‍රපට වල රඟපෑම වෙනුවෙන් ඩිකැප්‍රියෝ විචාරක ප්‍රසාධය දිනාගෙන සිටී.
ඩිකැප්‍රියෝ ඇකඩමි සම්මාන හයක් සඳහා නිර්දේශ වී ඇති අතර ඉන් පහක් රංගනය වෙනුවෙන් ද එකක් නිෂ්පාදනය වෙනුවෙන්ද විය. 2016 දී ඔහු හොඳම නළුවා සඳහා වන ඇකඩමි සම්මානය ද රෙව්නන්ට් චිත්‍රපටයේ රඟපෑම වෙනුවෙන් හිමි කර ගත්තේය.

රඟපෑමට අමතරව, ඩිකැප්‍රියෝ ඇපියන් වේ ප්‍රඩක්ෂන්ස් නමැති ඔහුගේ නිෂ්පාදන සමාගමෙහි ආරම්භකයා මෙන්ම, කැපවුණු පරිසරවේදියෙකු ද වේ.

References 

ජීවමාන ජනයා
2016 බටහිර ඉන්දීය කොදෙව් තුන්කොන් ක්‍රිකට් තරගාවලිය

2016 බටහිර ඉන්දීය කොදෙව් තුන්කොන් තරගාවලිය යනු 2016 ජූනි මාසය තුල බටහිර ඉන්දීය කොදෙව් හි පැවැත්වෙන එක් දින ජාත්‍යන්තර ක්‍රිකට් තරගාවලියක් වේ. තුන්කොන් තරගාවලියක් වන එය, බටහිර ඉන්දීය කොදෙව්, ඕස්ට්‍රේලියාව සහ දකුණු අප්‍රිකාව යන රටවල ජාතික නියෝජන ක්‍රිකට් කණ්ඩායම් අතර පැවැත්වෙයි. තරග සියලු විදුලි පහන් යටතේ තරග කරනු ඇති අතර එය කැරිබියානු මාලාවක් දිවා රාත්රී තරග ලෙස පැවැත්වීමට සියලු තරග සිදුව තිබේ ප්රථම අවස්ථාව ද මෙය වේ.

සංචිත

ප්රසාද ලකුණු සටහනේ

තරග

1 වන එක්දින

2 වන එක්දින

3 වන එක්දින

4 වන එක්දින

5 එක්දින

6 වැනි එක්දින

7 වැනි එක්දින

8 වැනි ජාත්යන්තර එක්දින

9 වැනි ජාත්යන්තර එක්දින

අවසාන

ආශ්‍රිත
The Revenant (2015 film)

The Revenant යනු 2015 ඇමෙරිකානු ඓතිහාසික වික්‍රමාන්විත චිත්‍රපටයකි. එය අධ්‍යක්ෂණය, සහාය නිෂ්පාදනය සහ සහාය රචනය කරන ලද්දේ අලෙජන්ද්රෝ G. ඉනාරිටු (Alejandro G. Iñárritu) විසිනි. මයිකල් පන්ක්ගේ, එම නාමයම සහිත නවකතාව ඇසුරින් තිරරචනය කරන ලද්දේ ඉනාරිටු සහ මාර්ක් L. ස්මිත් විසිනි. නවකතාව දිවයන්නේ සම් දඩයක්කරුවෙකු වූ හියු ග්ලාස් 1823 දී වත්මන් මොන්ටානා සහ දකුණු ඩකෝටා ප්‍රදේශ වලදී විඳි අත්දැකීම් පිලිබඳවය. චිත්‍රපටයෙහි ග්ලාස් ලෙස ලියනාඩෝ ඩිකැප්‍රියෝ රංගනයෙන් දායක වන අතර ටොම් හාඩි, ඩොම්නැල් ග්ලීසන් සහ විල් පෝල්ටර් ද රංගනයෙන් දායක වෙති. චිත්‍රපටය දිවයන්නේ ග්ලාස්, දුඹුරු වලසෙකුගේ ප්‍රහාරයට ලක්ව දරුණු ලෙස තුවාල ලබා සිටියදී ඔහුව පාවාදී, ඔහුගේ පුතු මරා දමා, ඔහුව වනයේ හැර දමා යන ඔහුගේම පිරිසේ සිටි මිනිසකුගෙන් පළි ගැනීම උදෙසා ග්ලාස් දරණ උත්සාහය පිළිබඳවයි.

කතාව 
1823 දී, හියු ග්ලාස්, කැප්ටන් ඇන්ඩ්රු හෙන්රිගේ දඩයක්කරුවන් කණ්ඩායමක මග පෙන්වන්නෙකු ලෙස, සංවිධානය නොවූ ඇමෙරිකානු භුමි ප්‍රදේශයක් හරහා යමින් සිටියි. ග්ලාස් සහ ඔහුගේ  පුත් හෝක් දඩයම් කරමින් සිටියදී ඔවුන්ගේ කඳවුර විරුද්ධවාදී අරිකාරා කණ්ඩායමේ ප්‍රහාරයට ලක් වෙයි. දඩයක්කරුවන් සියළු දෙනාම පාහේ මරුමුවට පත් වන අතර දිවි රැක ගැනීමට සමත් වූ ස්වල්ප පිරිස බෝට්ටුවකට නැගී පලා යයි. ගංගාව ඔස්සේ ගමන් කිරීම, ඔවුන්ව තවත් අරිකාරා ප්‍රහාරයකට ලක් කිරීමේ අවධානමක් ඇති කළ බැවින් බෝට්ටුව අත්හැර දමා පයින් ගමන් කළ යුතු බව ග්ලාස් යෝජනා කරයි.
 

කණ්ඩායම පයින් ගමන් කිරීම අරඹයි. කණ්ඩායමේ අන් අයගෙන් වෙන්ව සෝදිසියේ යෙදෙමින් සිටින ග්ලාස්, පැටවුන් සිටින දුඹුරු වැලහින්නකගේ ප්‍රහාරයට ලක්වෙයි. ඔහු වැලහින්නව මරා දැමීමට සමත් වුවද ඔහුගේ තත්ත්වය ඉතා බරපතළ වෙයි. කණ්ඩායමේ අනෙක් පිරිස ඔහුව සොයා ගත් විට, හදිසි වෛද්‍යාධාර කිසිවක් නොමැති නිසා, ග්ලාස්ව මරාදැමිය යුතු බවත් එය ඔහුට සහනය ලබා දීමක් බවත්, කලහකාරී දඩයක්කරුවෙකු වන ජෝන් ෆිට්ස්ජෙරල්ඩ්, හෙන්රිට යෝජනා කරයි. හෙන්රි එකඟ වන නමුත්, ග්ලාස්ව මරාදැමීම සඳහා සිය තුවක්කුවේ කොකාගැස්විමට ඔහුට සිත එකඟ කර ගැනීමට නොහැකි වෙයි. අනතුරුව, ග්ලාස් මරණයට පත්වීම හෝ සුවය ලැබීම සිදුවන තෙක් ඔහු සමඟ නතර වීමට කැමති අයෙකුට මුදල් ලබා දීමට හෙන්රි ඉදිරිපත් වෙයි. ස්වේච්ඡාවෙන් ඉදිරිපත් වන්නේ හෝක් සහ බොළඳ ගැටයෙකු වන ජිම් බ්‍රිජර් පමණක් වන අතර අවස්ථාවාදී ලෙස ෆිට්ස්ජෙරල්ඩ් ද නතරවීමට එකඟ වෙයි. එමගින් තම කණ්ඩායමට ප්‍රහාර එල්ල වන අවස්ථාවේ හැර දමා ඒමට සිදු වූ සම් මිටි වල පාඩුව පිරිමසා ගැනීමට ෆිට්ස්ජෙරල්ඩ් බලාපොරොත්තු වෙයි. ග්ලාස් මිය ගියහොත් එම අසරණ මිනිසාව මිහිදන් කරන බවට හෙන්රි, ෆිට්ස්ජෙරල්ඩ්ව පොරොන්දු කරවා ගනී. 

අනෙකුත් දඩයක්කරුවන් නික්ම ගිය පසු තමන් සහ ග්ලාස් පමණක් තනි වන තෙක් ෆිට්ස්ජෙරල්ඩ් බලා සිටියි. තුවාල ලැබූ පුද්ගලයා තවදුරටත් බලපෑමක් කළ නොහැකි අයෙකු ලෙස දකින ෆිට්ස්ජෙරල්ඩ්, ග්ලාස්ව හුස්ම හිරකොට මරා දැමීමට උත්සාහ කරයි. නමුත් හෝක් පැමිණ ඔහුගේ උත්සාහය ව්‍යර්ථ කරයි. හෝක් උදව් ඉල්ලා කෑ ගැසීමට තැත් කරන මොහොතේ සන්ත්‍රාසයට පත්වන ෆිට්ස්ජෙරල්ඩ්, කිසිවක් කරකියාගත නොහැකි ඔහුගේ පියා ඉදිරිපිටදීම කොල්ලාට පිහියකින් ඇන මරා දමයි. බ්‍රිජර් ආපසු පැමිණීමට පෙර කඩිනමින් හොක්ගේ සිරුර සඟවා දැමීමට ෆිට්ස්ජෙරල්ඩ් උත්සුක වෙයි. දරුණු ලෙස තුවාල ලබා සිටින ග්ලාස් ට කතා කිරීමට පවා නොහැකි බැවින් මහත් චිත්ත වේදනාවකින් පෙළෙමින් බලා සිටීම හැර අන් කිසිවක් කළ නොහැකි වෙයි. පසුදා උදෑසන බ්‍රිජර්ව අවදි කරවන ෆිට්ස්ජෙරල්ඩ්, අරිකාරා කණ්ඩායමක් ඔවුන් අවට සිටින බවත්, ඔවුන්ට කිසිවකුගේ උදව් නොමැති නිසා ග්ලාස්ව හැර දමා යා යුතු බවත් කියයි.  ඉමහත් කඩිනමින් ග්ලාස්ව නොගැඹුරු වලකට ඇද දමා, පස් වලින් යටකර ඔවුහු නික්ම යති.  

චිත්‍රපට
අයිඩා නිකොලේචුක්

අයිඩා යුරියෙව්නා නිකොලේචුක්, (යුක්රේනියන්: Аїда Юріївна Ніколайчук) යුක්රේනියානු ගායන ශිල්පිනියක සහ නිරූපිකාවක වෙයි. 2012 වසරේ පැවති යුක්රේනියානු X-Factor රූපවාහිනී තරඟාවලියේ තෙවන අදියරේ ජයග්‍රාහිකාව ඇයයි. තරඟාවලියේ දෙවන අදියරේ දී අයිඩා, පොලිනා ගගරිනාගේ ලුලබි (Колыбельная, Kalybelnaya) ගායනය කරමින් සිටියදී, හඬ පටයක් මගින් ඇගේ හඬ වැඩිදියුණු කරන ලදැයි සැකයට බඳුන් වීම නිසා විනිශ්චය මණ්ඩලය ඇගේ ගායනය අතරමග නැවත්වීම නිසා ඇය විශේෂ අවධානයකට ලක් වූවා ය. සංගීත වාදනය රහිතව ගීතය ගයන්නැයි විනිශ්චය මණ්ඩලය ඇයට අභියෝග කළේය. විස්මයජනක ලෙස නිකොලේචුක්, සහාය වාදනය නොමැතිවද පෙර පරිදිම ගායනය ඉදිරිපත් කළාය.

පෞද්ගලික දිවිය 
නිකොලේචුක් 1982 මාර්තු 3 දින සෝවියට් සංගමයේ ඔඩෙසා හි දී උපත ලැබුවාය. පළමු ශ්‍රේණියේ දී ම ඇය ගායනය ඇරඹුවාය.

සංගීත දිවිය 
2011 දී යුක්රේනියානු X-Factor රූපවාහිනී වැඩසටහනේ දෙවන අදියරයට නිකොලේචුක් සහභාගී වූයේ තම රැකියාවට පවා සමුදෙමින්ය.

මූලාශ්‍ර 

ජීවමාන ජනයා
1982 උපත්
ඇන්ටිකිතෙරා බුන් බඩු

ඇන්ටිකිතෙරා බුන් බඩු  යනු,  ක්‍රිපූ 1වන සියවසෙහි 2වන කාර්තුව වෙතට කාල නිර්ණය කර ඇති රෝමානු නැව් බුන් බඩු තොගයකි.ඇන්ටිකිතෙරා නම් ග්‍රීක දිවයිනෙහි  ගේලිෆාඩියා තුඩුව අසබඩ මුහුදෙන් මූදුහතු කිමිදුම්කරුවන් විසින් 1900 වසරෙහිදී එය සොයාගන්නා ලදි.

මේ බුන් බඩු තුලින්, ක්‍රිපූ 4වන සියවස තරම් පැරණි විවිධාකාර ප්‍රතිමා, කාසි සහ අනෙකුත් මානවාකෘති  මෙන්ම, ලෝකයේ අප දන්නා පැරණිතම  ඇනලොග් පරිගණකය ලෙසින් සැලකෙන්නාවූ,  ඇන්ටිකිතෙරා යාන්ත්‍රණයෙහි අතිශයින් මල බැඳුනු අවශේෂයන්ද හමු විය.
විසල් සත්ත්ව සංහතිය

භෞමික සත්ත්ව විද්‍යාවෙහි, මහා ජන්තුකයෝ හෝ විසල් සත්ත්ව සංහතිය හෝ යනු, විශාල හෝ යෝධ හෝ සත්ත්වයෝ වෙති. මෙය සඳහා වඩාත් පතල කඩඉම් වන්නේ  40 කිලෝග්‍රෑම් (90 රාත්තල්) ට වඩා බර වැඩි වීම හෝ, 44 කිලෝග්‍රැම් (100 රාත්තල්) ට වඩා බර වැඩිවීම හෝ, මෙට්‍රික් ටොන් එකක් එනම් 1,000 කිලෝග්‍රෑම් (2,205 රාත්තල්) ප්‍රමාණයකට වඩා බර වැඩිවීම හෝ වෙයි.  මෙම කඩඉම් භාවිතය වෙතින්, පතල වශයෙන් අති විශාල යැයි නොසිතෙන,  සුදු-වලගයැති වලහා, රතු කැන්ගරුවා, සහ මිනිසුන් වැනි සත්ත්ව විශේෂයන් පවා මෙම විසල් සත්ත්ව ගණයට ඇතුලත් වෙයි.

ශාස්ත්‍රීය සහ ජනප්‍රිය ලේඛනයෙහි වඩාත් පොදු ලෙසින් දක්නට ලැබෙන සාමාන්‍ය භාවිතය වන්නේ, මිනිසුන්ට වඩා දළ වශයෙන් විශාල සහ (සම්පූර්ණ) වශයෙන් හීලෑ නොකෙරුණු භෞමික ක්ෂීරපායියන් සඳහා මෙම පදය යෙදීමයි. මෙම පදය විශේෂිත වශයෙන් ආශ්‍රිත වන්නේ, උන්ගේ වර්තමාන ප්‍රතිපූරණයන්ට වඩා බොහෝවිට විශාල සහ  අවසන් අයිස් යුගය හා සමගින් පුරාකෘතික ලෙසින් සැලකෙන,  උන්ගෙන් බහුතරයක් උතුරු යුරේසියාව, ඇමරිකාවන් සහ ඕස්ට්‍රේලියාවෙහි ජීවත් වී මෙයට වසර 10,000–40,000 පෙර යන මෑතකදී වඳවී ගිය,   මැමත් වැනි භෞමික සත්ත්වයන් අයත් වන්නාවූ,    ප්ලයොස්ටොසීන මහා ජන්තුකයන් සඳහාය.  විශාලතම විද්‍යාමාන වනගත භෞමික සත්ත්වයන් සඳහාද, විශේෂයෙන් ඇතුන්, ජිරාෆයන්, හිපපොටේමසයන්, රයිනෝසරයන් සහ, විශාල ගවයන් සඳහාද මෙය පොදු ලෙසින් ව්‍යවහාර වෙයි. ඔවුන්ගේ පෝෂණ මාදිළිය අනුව, විසල් පැළෑටි භක්ෂකයෝ (නිද., එල්ක්), විසල් මාංස භක්ෂකයෝ (නිද., සිංහයන්) සහ, ඉතා විරල ලෙසින්, විසල් සර්වභක්ෂකයෝ (නිද., වලසුන්) ලෙසින්ද මහා ජන්තුකයන් උපවර්ගීකරණය කළ හැක.

සටහන්

ආශ්‍රිත

බාහිර සබැඳි 
 මෙගෆෝනා  – "ෆර්ස්ට් වික්ටිම්ස් ඔෆ් ද හියුමන් කෝස්ඩ් එක්ස්ටින්ක්ෂන්"

 
වඳ වීම
පැරාලිම්පික් ක්‍රීඩා වර්ගීකරණය

ගිම්හාන පැරාලිම්පික් සහ ශීත ඍතු පැරාලිම්පික් වලට අදාළව අන්තර්ජාතික පැරාලිම්පික් කමිටුව විසින් පිළිගනු ලබන ක්‍රීඩා 28ක් පවතින අතර එම ක්‍රීඩා වලදී ක්‍රීඩකයන්ගේ දුබලතා වර්ගය සහ දුබලතාවයේ අඩු වැඩි බව අනුව සිදුකළ වර්ගීකරණයක් යටතේ ක්‍රීඩා කරනු ලබයි. මේ නිසා එකම ක්‍රීඩාව තුළ කාණ්ඩ කිහිපයක් පැවතිය හැකිය.

මළල ක්‍රීඩා වර්ගීකරණය 
අන්තර්ජාතික පැරාලිම්පික් මළල ක්‍රීඩා කමිටුව විසින් ක්‍රීඩා වර්ගීකරණය කිරීමේ මූලික අරමුණු දෙකක් සපයනු ලබයි.
යෝග්‍යතාව තහවුරු කිරීම.
ක්‍රීඩා කාණ්ඩ වෙන් කිරීම.

යෝග්‍යතාව තහවුරු කිරීම
පැරා-මළල ක්‍රීඩකයෙකු වීම සඳහා පුද්ගලයෙකුට ශාරීරික දුබලතාවයක් පැවතිය යුතු අතර එම දුබලතාවය පැරා-මළල ක්‍රීඩාවෙහි යෙදීමට තරම් ප්‍රබල බවට තහවුරු විය යුතුය. පැරා මළල ක්‍රීඩකයෙකු වීමට සුදුසුකම් ලබන දුබලතා වර්ග 10ක් පවතී: කායික දුබලතා 8ක්, දෘෂ්ටිමය දුබලතාවය සහ බුද්ධිමය දුබලතාවය වශයෙනි.
මාංශ පේශි දුබලතාව
චලන පරාස අක්‍රිය වීමේ දුබලතාව
ගාත්‍රා දුබලතාව
පේශි අසමායෝගිතාව (ශරීර චලන පාලනය නැති වීම)
අ‍ශේලශ්‍යය
අතිතානය
අඟුටුතාවය/මිටිබව
පාදවල දිගෙහි වෙනස්කම්
දෘෂ්ටි දුබලතාවය
බුද්ධිමය දුබලතාවය

මාංශපේශි දුබලතාව
සුෂුම්නාවට සිදු වූ හානි, පෝලියෝ හෝ Spina bifida වැනි තත්ත්ව නිසා ගාත්‍රා වල හෝ කඳෙහි මාංශපේශි සම්පූර්ණ වශයෙන් හෝ අසම්පූර්ණ වශයෙන් අක්‍රිය වීම.

චලන පරාස අක්‍රිය වීමේ දුබලතාව
තදබල ශාරීරික අනතුරු, රෝගාබාධ හෝ අනුරූපී ආබාධ (උදා: අනතුරු හේතුවෙන් ඇති වන ආත්‍රෝග්රයිපොසිස් (Arthrogryposis) හෝ සන්ධි ලොප්වීම වැනි) හේතුවෙන් සන්ධි එකක් හෝ කිහිපයක චලන පරාස සම්පූර්ණයෙන්ම නැති වී යාම. 

පැරාලිම්පික්
2016 අරණායක නායයාම

ක්‍රි.ව. 2016 මැයි 17 වන දින ශ්‍රී ලංකාවේ කෑගල්ල දිස්ත්‍රික්කයට අයත්  අරණායක සිදුවූ නායයාමෙන්, පුද්ගලයෝ 144 දෙනෙක් (මැයි 19 වන විට) අතුරුදන් විය.

මූලාශ්‍ර

ශ්‍රී ලංකාවේ නායයෑම්
අරණායක

අරණායක යනු ශ්‍රී ලංකාවේ කෑගල්ල දිස්ත්‍රික්කයට අයත් ග්‍රාමයකි.

මේවාද බලන්න
 2016 අරණායක නායයාම

කෑගල්ල දිස්ත්‍රික්කය
මන්නාරම බලකොටුව

මන්නාරම් බලකොටුව (; ) යන්න,  ශ්‍රී ලංකාවේ, මන්නාරම දිවයිනෙහි පිහිටා ඇත. 1560 වසරෙහිදී එය තනවන ලද්දේ පෘතුගීසීන් විසිනි  .

මන්නාරම දිස්ත්‍රික්කයේ පුරාවිද්‍යා ආරක්‍ෂිත ස්මාරක
ශ්‍රී ලංකාවේ බලකොටු
මන්නාරම පරිපාලන දිස්ත්‍රික්කයේ ආරක්‍ෂිත පුරාවිද්‍යා ස්මාරක ලැයිස්තුව



කරුණු

මූලාශ්‍ර

 

මන්නාරම දිස්ත්‍රික්කයේ පුරාවිද්‍යා ආරක්‍ෂිත ස්මාරක
මන්නාරම බයෝබැබ් ගස

මන්නාරම පිහිටි බයෝබැබ් ගස පල්ලිමුනේ මාර්ගයේ ඇතුළට වන්නට දැකගත හැකිවේ. උස මීටර් 7.5ක් පමණ වන මෙම බයෝබැබ් ගසෙහි වට ප්‍රමාණය මීටර් 19.5ක පමණ වේ.

          ==ඉතිහාසය==
අරාබි වෙළෙන්දන් විසින් ශ්‍රී ලංකාවට බයෝබැබ් ගස (අලි ගස) ගෙන එන්නට ඇතැයි විශ්වාස කෙරේ. 2003 වසරේ සිදුකරන ලද සමීක්ෂණයක අනුව මෙරට අලි ගස් 40ක් පමණ තිබෙන අතර, ඉන් 34 පමණ මන්නාරමේ පිහිටයි. මින් පල්ලිමුනේ පිහිටා තිබෙන අලිගස වර්ෂ 741ක් පැරණි යැයි විශ්වාස කෙරේ. ව මෙය පුරාවිද්‍යා ආරක්‍ෂිත ස්මාරකයක් වශයෙන් නම්කර තිබේ.

HwjwhwksgzjwganajwgJahwgshhsgwbswhw Yung eyqjwgajaagehgwhetet whaywy hwhsuJhajagJauagajsggshajjay you whwyyqjqqiq to wtshsywhwha ugh jahwhsha UK Kyiv Guinea
පොළොන්නරුව පරිපාලන දිස්ත්‍රික්කයේ ආරක්‍ෂිත පුරාවිද්‍යා ස්මාරක ලැයිස්තුව

පොළොන්නරුව දිස්ත්‍රික්කයේ පුරාවිද්‍යා ආරක්‍ෂිත ස්මාරක
ලෙමියුල් ගලිවර්

ලෙමියුල් ගලිවර් යනු, 1726 වසරෙහිදී පළමුවෙන් ප්‍රකාශයට පත් කෙරුණු,  ජොනතන් ස්විෆ්ට් විසින් ලියැවුනු නවකතාවක් වූ  ගලිවර්ස් ට්‍රැවල්ස් හී මනඃකල්පිත කතානායක සහ පොතේගුරු වෙයි.

ගලිවර්ස් ට්‍රැවල්ස් තුල
ස්විෆ්ට්ගේ නවකතාව පරිදී, ඔහුගේ පියාගේ කුඩා වතුයායක් පිහිටි නොටිංහැම්ෂයර් හිදී 1661 දී පමණ  ගලිවර් උපත ලද මුත්, ගලිවර් පවුලේ සම්භවය ඔක්ස්ෆර්ඩ්ෂයර් හීදී විය. එම්මැනුවෙල් ශාස්ත්‍රාලය, කේම්බ්‍රිජ් හී වසර තුනක් (1675-1678 පමණ) ඔහු අධ්‍යයන කටයුතු වල යෙදුනු අතර, එයින් නික්මුනේ ලන්ඩනයෙහි  කීර්තිමත් ශල්‍ය වෛද්‍යවරයෙකුගේ ආධුනිකයෙක් වීමට වූ අතර, වසර සතරකට පසුව (1678-1682 පමණ), ප්‍රමුඛ ලන්දේසි විශ්වවිද්‍යාලයක් සහ වෛද්‍ය විද්‍යාලයක් වූ ලෙයිඩන් විශ්වවිද්‍යාලයෙහි අධ්‍යයනය සඳහා ඔහු පිටත්ව ගියේය. යාත්‍රණය සහ ගණිතය පිළිබඳවද අධ්‍යයනය ලද ඔහු, 1685 දී පමණ විශ්වවිද්‍යාලයෙන් පිටව ගියේය.

නවකතාවෙහි සවිස්තර ලෙසින් දැක්වෙන වික්‍රමාන්විත මුහුදු ගමන් වල යෙදීමට පෙර, ලවැන්තය ( 1685-1688 පමණ) වෙතද ඉන්පසුව නැගෙනහිර ඉන්දීය කොදෙව් සහ බටහිර ඉන්දීය කොදෙව් (1690-1696 පමණ) වෙතද ඔහු සංචාරය කර ඇත.  මෙම සංචාරයන් අතරතුර, ලන්ඩන මේස් වෙළෙන්දෙකුගේ දුවණියක වූ   මේරි බර්ටන් මෙනෙවිය හා ඔහු විවාහ වී (1688 පමණ) ඇත.  ඔහුගේ අධ්‍යාපනය සහ සංචාරයන් අතරතුරදී,  "උච්ච සහ අවඛ ලන්දේසි, ලතින්, ප්‍රංශ, ස්පාඤ්ඤ, ඉතාලි සහ, පොදු භාෂාව" පිළිබඳව ඔහු කිසියම් දැනුමක් ලබාගන්නා අතර, ඔහු පසුව පවසා සිටින්නේ, යම් තරමකට ග්‍රීක බස තේරුම් ගැනීමටත්, " (පෘතුගීසී) බස මැනවින් තේරුම් ගැනීමටත්" ඔහුට හැකි බවය.

ගලිවර්ගේ අපූර්ව චාරිකා ඇරඹෙන්නේ  1699 වසරෙහිදී වන අතර, තාපසයෙකුගේ පුද්ගලත්වයකට ඔහු පත් කරමින්, වසර 1715 දී නිමා වෙයි. එංගලන්තයට අවසන් වරට පැමිණීමෙන්, වසර පහකට පසුව, එනම්  1720 හෝ 1721 දී ඔහුගේ මතක සටහන් ග්‍රන්ථකරණය කල බවක් ඔහු පවසා සිටියි. ගලිවර්ස් ට්‍රැවල්ස් හී 1726 සංස්කරණයෙහි ආමුඛ චිත්‍රයෙහි,  වයස  58 (එනම් 1719 පමණ) හි පසුවන ගලිවර්ගේ ව්‍යාජ නිරේඛණයක් දැක්වුණි. කෘතියෙහි සංශෝධිත අනුවාදයක් සඳහා ඇතුලත් කෙරුණු හා ගලිවර් විසින්ම ලියන ලද්දේ යැයි පැවසෙන අති‍රේඛ සංඥාපනයක් සඳහා,  1727 අප්‍රේල් 2 යන ව්‍යාජ දිනය යොදා ඇති අතර, ඒ වන විට ගලිවර්  65 හෝ 66 වියැතිව සිටියා විය යුතුය. පොතෙහි පැරණිතම සංස්කරණ තුල, එහි කර්තෘ ලෙසින් ගලිවර් දැක්වුණු අතර, එකල බොහෝ දෙන ඔහු සත්‍ය පුද්ගලයෙකු බවට විශ්වාස කළහ.  එංගලන්ත සභාවේ පූජක‍යෙකු වූ ස්විෆ්ට්, ඔහුගේ කෘති ප්‍රකාශයට පත් කලේ, නිර්නාමික ‍ලෙසින් හෝ ආරූඨනාමික හෝ ලෙසිනි.
හැල් 9000

හැල් 9000 යනු,   ආතර් සී. ක්ලාක්ගේ  ස්පේස් ඔඩිසි කතාමාලාවෙහි එන කල්පිත චරිතයකි.  2001: අ ස්පේස් ඔඩිසි හිදී මුලින්ම පෙනීසිටින සචේතනික පරිගණකයක් (හෝ  කෘත්‍රිම සාමාන්‍ය බුද්ධියක්) වන මෙම හැල් සඳහා ඉංග්‍රීසි වචනය වන HAL  යන්න බිඳී ඇත්තේ Heuristically programmed ALgorithmic computer   යන්නෙහි දක්වා ඇති මුල් අකුරු අනුසාරයෙනි. මෙහි අර්ථය ස්වයංගවේෂණ හැකියාව සහිතව ක්‍රමලේඛිත ඇල්ගොරිතමික පරිගණකය යන්නයි.  ඩිස්කවරි වන් අභ්‍යාවකාශ යානයෙහි පද්ධතීන් පරිපාලනය කරන මෙම හැල් විසින් යානයේ අභ්‍යාවකාශගාමී කාර්ය මණ්ඩලය හා සමගින් අන්තර්ක්‍රියාකාරිත්වයක් ඇති කර ගනියි. චිත්‍රපටයෙහි අග කොටසට වන්නට, හැල්ගේ දෘඩාංග කොටසක් පෙන්වන අතර, ඔහු බෙහෙවින් නිරූපණය කෙරෙන්නේ රතු තිතක් සහිත කැමරා කාචයක් ලෙසින් වන අතර, එහි පිටපත් යානය පුරාම ස්ථානගත කොට තිබුණි. ස්පේස් ඔඩිසි කතා මාලාවේ චිත්‍රපට අනුවර්තනයන් දෙකකදීම හැල් 9000 වෙනුවෙන් හඬ කවනුයේ  ඩග්ලස් රේන් විසින් වන අතර, කෙටි චිත්‍රපටයකදී ඇන්ඩ්‍රෑ ස්ටැන්ටන් විසින් හඬ කවනු ලබයි. කාර්යමණ්ඩල සාමාජීක, ඩේවිඩ් බෝමන් සහ ෆ්‍රෑන්ක් පූල් ට හාත්පසින්ම ප්‍රතිවිරුද්ධ ලෙසින් මුදු, සන්සුන් හඬකින් සහ සාකච්ඡාමය ස්වරූපයෙන් හැල් කථා කළේය.

කතා මාලාව සන්දර්භයෙහි සලකන කල, නිෂ්පාදිත අංක 3 ලෙසින් 1999 ජනවාරි 12 දිනදී හැල් ක්‍රියාත්මක වී ඇත්තේ  ඉලිනෝයි ජනපදයෙහි උර්බානා නගරයෙහි පිහිටි හැල් පරීක්ෂණාගාර තුලදීය; 2001 චිත්‍රපටයයෙහිදී, සක්‍රීයන වසර වී ඇත්තේ 1992 සහ මුල් තිර ප්‍රදර්ශනයන්හී 1991 වෙයි. බ්‍රහස්පති වෙත (හෝ, චිත්‍රපටය තිරගත වී සුළු කලකින් ප්‍රකාශයට පත් කෙරුණු මුල් නවකතාව පරිදී  සෙනසුරු වෙත) අන්තර් ග්‍රහලෝක අභ්‍යාවකාශ ගමන අතරතුර ඩිස්කවරි වන් යානය තුල  අභ්‍යාවකාශ යානා පද්ධති නඩත්තු කිරීමට අමතරව, කථාකිරීම, කථන හැඳුනුම,  වක්ත්‍ර හැඳුනුම, ස්වභාවික භාෂා  සැකසුම, තොල් පාඨනය, කලාකෘති ආස්වාදනය,  චිත්තවේගී චර්යාවන් අර්ථකථනය කිරීම, ස්වයාක්‍රියාකෘත තර්කනය සහ, චෙස් ක්‍රීඩාව යන්නෙහි හැකියාවක් හැල් වෙත තිබුණි.

සම්ප්‍රාප්තීන්

''2001: අ ස්පේස් ඔඩිසි 
හැල් ක්‍රියාත්මක වීම ඇරඹුනේ ඉලනෝයි ප්‍රාන්තයෙහි අබානා නගරයෙහි පිහිටි හැල් යන්ත්‍රාගාරයෙහිය ( ඉලියැක් පරිගණක තැනුනු ඉලනෝයි විශ්වවිද්‍යාලයෙහි   සමායෝජිත විද්‍යා පරීක්ෂණාගාරයෙහිය).  චිත්‍රපටය පවසන පරිදී මෙය සිදුවූයේ 1992 වසරෙහිදී වන අතර පොත විසින් පවසන්නේ හැල්ගේ උපන් වසර 1997 වසර බවයි.

ආශ්‍රිත

බාහිර සබැඳි
එල්විස් ප්‍රෙස්ලි

එල්විස් ආරොන් ප්‍රෙස්ලි (1935 ජනවාරි 8 - 1977 අගෝස්තු 16) ඇමෙරිකානු සංගීතඥයෙකු සහ නළුවෙකු වේ. "රොක් ඇන්ඩ් රෝල් රජු" හෝ සරලව "the King" ලෙස නිතර හඳුන්වනු ලබන ඔහුව 20 වන සියවසේ ඉතා වැදගත් සංස්කෘතික සලකුණක් ලෙස සළකනු ලබයි. 

ප්‍රෙස්ලි ටුපෙලෝ, මිසිසිපි හි දී උපත ලැබීය. ඔහුට වයස අවුරුදු 13ක් ව තිබියදී ඔහුගේ පවුල ටෙනිස් හි මෙම්ෆිස් වෙත පදිංචියට ගියහ. ඔහුගේ සංගීත වෘත්තීය ආරම්භ වූයේ එහි දී ය. ඒ 1954 දී ඔහු Sun Records හි නිෂ්පාදක සෑම් ෆිලිප්ස් සමඟ ගීතයක් පටිගත කිරීමෙනි. ප්‍රෙස්ලි ගේ පළමු RCA ගීතය වූ "Heartbreak Hotel" 1956 ජනවාරි මාසයේ දී නිකුත් වූ අතර එය එක්සත් ජනපදයේ අංක එකේ ජනප්‍රිය ගීතයක් බවට පත් විය. රූපවාහිනී වැඩසටහන් ගණනාවක පෙනී සිටීම් සහ ගීත දර්ශක වල පළමු ස්ථාන වාර්තා නිසා රොක් ඇන්ඩ් රෝල් කලාවේ ප්‍රමුඛ පුද්ගලයා වශයෙන් ඔහු සැලකුම් ලැබීය. සිවිල් අයිතිවාසිකම් ව්‍යාපාරයේ පිබිදීමත් සමඟම ඇති වූ සුවිශේෂී ප්‍රබල බලපෑම් සමඟ එකතුව, ඔහුගේ ජවයෙන් පිරි ගීත ඉදිරිපත් කිරීම් සහ ලිංගික පෙලඹවීමක් ඇති කරන සුළු ඉදිරිපත් කිරීමේ කලාව, ඔහුව අති මහත් ජනප්‍රියත්වයකට පත් කරන ලදී.

අපරදිග ගායකයෝ
ගායකයෝ
සෙට් ෆයර් ටු ද රේන්

Set Fire to the Rain, බ්‍රිතාන්‍ය ගායිකා ඇඩෙල්ගේ "21" ඇල්බමයේ ගීතයකි. එය රචනා කරන ලද්දේ ඇඩෙල් සහ එම ගීතයේ නිෂ්පාදක ෆ්රේසර් T. ස්මිත් විසිනි. එය, ඇල්බමයේ දෙවන ගීතය ලෙස යුරෝපය තුළ නිකුත් කෙරුණු අතර තෙවන ගීතය ලෙස එක්සත් රාජධානිය තුළ නිකුත් කෙරුණේ 2011 ජුලි 4 වනදා යි. UK ගීත දර්ශකයේ එය 11 වන ස්ථානයට පත් විය. එම ගීතය බෙල්ජියම, පෝලන්තය, නෙදර්ලන්තය, චෙක් ජනරජය, ස්ලෝවැකියාව සහ එක්සත් ජනපදය යන රටවල ගීත දර්ශක වල පළමු ස්ථානයට පත් විය. ඔස්ට්‍රියාව, කැනඩාව, ෆින්ලන්තය, ප්‍රංශය, ජර්මනිය, අයර්ලන්තය, ඉතාලිය, නවසීලන්තය, නෝර්වේ, දකුණු අප්‍රිකාව සහ ස්විට්සර්ලන්තය යන රටවල එය පළමු ගීත 10 අතරට එක් විය.

ඉංග්‍රීසි ගීත
ඇලබාමා

ඇලබාමා යනු,  එක්සත් ජනපදයෙහි අග්නිදිග ප්‍රදේශයෙහි පිහිටි ජනපදයකි. උතුරින්  ටෙනසී වෙතින්ද, නැගෙනහිරින් ජෝර්ජියා වෙතින්ද, දකුණින් ෆ්ලොරිඩා සහ මෙක්සිකෝ බොක්ක වෙතින්ද සහ, බටහිරින් මිසිසිපි වෙතින්ද එය මායිම් වී ඇත.
නාරිලතා

නාරිලතා () තරමක් දුර්ලබ ආසියාවේ හමුවන ඕකිඩ් විශේෂයකි.

සාහිත්‍යයේ භාවිතය
හිමාල වනයේ පිපෙනවා යැයි සැලකෙන මලකි. රංගනයක යෙදී සිටින ලලනාවකගේ රුව ලෙස දිස්වෙි. මල් පිපෙන කාලයන්හි ඒවා දැකීමෙන් තාපසයින්ගේ ධ්යාන කැඩෙන බව සදහන්වෙි.

මූලාශ්‍ර
පට්ඨානප්පකරණය



හැදින්වීම 
ප්‍රස්ථාන මහා ප්‍රකරණය(පට්ඨාන මහා පකරණ) අභිධර්ම පිටකයෙහි සප්ත ප්‍රකරණයන් ගෙන් එකකි. තථාගතයන් වහන්සේ(බුදුරජාණන් වහන්සේ) විසින් දේශනා කරන ලද   සර්වාංග සම්පූර්ණ විස්තර බහුල හේතුඵල විග්‍රහය ප්‍රස්ථාන මහා ප්‍රකරණයයි. මෙය ලෝකයේ ඇති විශාලතම ප්‍රකරණයයි. එබැවින් එය අනන්ත නය සමන්නාගත පට්ඨාන මහා පකරණයයි කියනු ලැබේ. එහි බණවර දෙසිය සතළිස් දෙකකි. එය පොත්වල පේයාල ක්‍රමයෙන් ලියා ඇති බැවින් වචන ඇත්තේ සීමා සහිත ගණනකි.

කොටස් 
පට්ඨාන පකරණය පච්චය විභංග වාරය හා මහා වාරය යැයි කොටස් දෙකකින් යුක්ත වේ.
එයින් පච්චය විභංග වාරය පළමු කොට දේශනය කර තිබේ. එය ප්‍රත්‍ය විසි හතර (24) පිළිබඳ සාමාන්‍ය විස්තරයකි. මාතිකා නික්ඛේප වාරය යනු එයට තවත් නමකි. එය පට්ඨාන පකරණයට පිවිසීමේ දොරටුවක් වැනි ය.
මහා වාරය පට්ඨාන විසි හතරකින්(24) යුක්ත ය. එයින් එක් එක් පට්ඨානයක් අති විශාල ප්‍රකරණයකි.

විශාලත්වය 
තථාගතයන් වහන්සේ සම්මා සම්බුදු බවට පැමිණ සතර වන සතියෙහි රතනඝරයෙහි වැඩ හිඳ අභිධර්මය මෙනෙහි කළ සේක. උන්වහන්සේ ගේ ශ්‍රී ශරීරයෙන් බුදු රැස් විහිදෙන්නට පටන් ගත්තේ සර්වඥතා ඥානය පට්ඨාන පකරණයෙහි හසුරුවන විට ය.
පට්ඨාන පකරණය සේ ගැඹුරු වූ ද විශාල වූ ද තවත් ග්‍රන්ථයක් නැත්තේ ය. මහාගතිම්බය තිස්සදත්ත තෙරුන් වහන්සේ මහබෝ විඳිනු පිණිස නැවකින් දඹදිව යන්නාහු මහසයුරේ දී නැවේ උඩ තට්ටුවේ සිට සාගරය දෙස බැලූ හ. උන්වහන්සේට සාගරයේ එතෙර මෙතෙර නොපෙනිණි. උන්වහන්සේ මහා සාගරයේ රළ වේගය බලවත් ද, පට්ඨාන පකරණයේ නය මුඛය බලවත් දැයි සිතූ හ. සිතන්නා වූ උන්වහන්සේට උඩ යට දෙකින් හා සිවු දිගිනුත් පරිච්ඡේදයක් ඇති මහා සාගරය හා බලන කල අනන්ත නය සමන්නාගත පට්ඨාන පකරණයේ පරිච්ඡේදයක් නො පෙනේ යයි බලවත් ප්‍රීතියක් ඇති විය. උන්වහන්සේ එතන ම හිඳ, එම ප්‍රීතිය විෂ්කම්භනය කොට, විදසුන් වඩා සව්කෙලෙසුන් නසා රහත් වූ හ.

අභිධම්ම පිටකය
මාතෘ දිව්‍ය රාජයා



හැඳින්වීම 
ශ්‍රී සිද්ධාර්ථ ගෞතම මහා බෝධි සත්ත්වයන් වහන්සේ තුසිතයෙන් චුත වැ මනු ලොව ඉපිද සත් දිනක් ගත වූ කල, ස්වකීය මෑණියන් වූ මහාමාය දේවී තොමෝ කලුරිය කළා ය. අනතුරු වැ තව්තිසාවේ මාතෘ දිව්‍ය රාජයා ලෙස පුරුෂෝත්පත්තියක් ලබා ගත්තේ ය.
Computer keyboard

පරිගනක යතුරුපුවරුව

පරිගනකය වෙත දත්ත ඇතුලත් කිරීමේදී ප්‍රධාන වශයෙන් වැදගත් වන උපාංගයකි. මෙහි අංක (Numbers), අකුරු (Alphabet), විවිධ සලකුණු (Symbol), වශයෙන් කොටස් තුනකි. එසේම එහි ඉහල කෙලවරේ F1 සිට F12 දක්වා සලකුණු කර ඇති විධාන යතුරු (Function keys) වශයෙන් තවත් කොටසක්ද දක්නට ලැබේ. එමෙන්ම මෙහිදී භාවිත කරන්නාගේ පහසුව පිනිස Shift, Alt, Ctrl යන වර්ගයේ අකුරු යුගල වශයෙන් ඇතුලත් කර ඇත.

ඉංග්‍රීසි කැපිටල් අකුරු සටහන් කර ඇති යතුරු (Typing keys) පරිහරනයේදී සාමාන්යකයෙන් තද කල විට තිරයේ දක්නට ලැබන්නේ ඉංග්‍රීසියේ කුඩා අකුරු හෙවත් Simple letters වේ. එහිදී විශාල අකුරු හෙවත් Capital letters ලබා ගැනීමට අවශ්ය  වූ විට Shift key එක තද කරගෙනම අදාල යතුර තද කල විට එහි කැපිටල් අකුර ලබා ගත හැකිය. එසේම දීර්ඝ වශයෙන් Capital letters ලබා ගැනීමට නම් යතුරු පුවරුවේ වම් පස ඇති Caps lock වරක් ප්‍රෙස් කර ටයිප් කර ගත හැක.
යතුරු පුවරුවේ ඉහලින් ඇති අංක දක්වන ලද යතුරු වල අංකය සහ සලකුණක් මුද්‍රනය කර ඇත. මෙලෙස එකම යතුරක වර්ග දෙකක් මුද්‍රනය කර ඇති ඕනෑම එකක පහල කොටසින් දැක්වෙන සලකුණ හෝ ඉලක්කම සාමාන්ය යෙන් තද කල විට තිරයේ දිස්වෙන අතර යතුරේ ඉහලින් දැක්වෙන සලකුණ ලබා ගැනීමට Shift ප්‍රෙස් කරගෙනම අදාල යතුර ප්රෙෙස් කල යුතුය.
මාරියා කොළඹගේ

රොමන්ති මාරියා කොළඹගේ (1984 මැයි 19)2007 වසරේ චීනයේ පැවති ලෝක රූ රැජින තරඟය සඳහා ඉදිරිපත් වුනු ශ්‍රී ලංකා රූ රැජින වූවේද ඇයයි.

මූලාශ්‍ර

1984 උපත්
ඉශන්කා ද අල්විස්

ඉශන්කා ද අල්විස් (1990 පෙබරවාරි 22) ශ්‍රී ලාංකික නිරෑපිකාවකි. She was the winner of the Biona runway Super Model Sri Lanka 2014 pageant. She represented Sri Lanka at Supermodel International 2016 beauty pageant held in New Delhi, India on 21 March 2016

මූලාශ්‍ර

1990 උපත්
කර්ලිං

කර්ලිං යනු විශේෂයෙන් සකස් කරන ලද කර්ලිං ගල්, අයිස් ඇතිරුමක් මත ඇති ඒක කේන්ද්‍රික වෘත්ත 4 කින් සමන්විත ඉලක්ක ප්‍රදේශය කරා ලිස්සා යැවීමේ ක්‍රීඩාවකි. එය බෝල්ස්, Boules සහ ෂෆ්ල්බෝඩ් ක්‍රීඩා වලට සමානතාවයක් දක්වයි. මෙය කණ්ඩායම් ක්‍රීඩාවක් වන අතර එක් කණ්ඩායමකට ක්‍රීඩකයන් සිව් දෙනෙකු අයත් වේ. වරකට කණ්ඩායම් දෙක බැගින් ක්‍රීඩාවේ යෙදේ. පාෂාණ  (rocks) ලෙස ද හැඳින්වෙන බරැති, ඔප දමන ලද ග්‍රැනයිට් ගල්, අයිස් ඇතිරුම ඔස්සේ, නිවස්න (house) ලෙස හැඳින්වෙන (සලකුණු කොට ඇති) වෘත්තාකාර ඉලක්කය වෙත ලිස්සා යැවීමට මාරුවෙන් මාරුවට කණ්ඩායම් දෙකට අවස්ථාව හිමි වේ. එක් කණ්ඩායමකට ගල් 8 බැගින් හිමි වේ. කණ්ඩායම් දෙක දෙක අතරින් වැඩිම ලකුණු රැස් කරගන්නා පිල තරඟයේ ජය ලබයි.  කර්ලිං ගල් ලිස්සා ගොස් නවතින ස්ථානය, නිවස්නේ කේන්ද්‍රයට දක්වන ආසන්නතාවය මත ලකුණු ලබා දීම සිදු කරයි. සෑම වාරයක් අවසානයේදීම අදාළ පිලට ලකුණු එකතු කිරීම සිදු කරයි. එය සම්පූර්ණ වන්නේ පිල් දෙකම ඔවුන්ගේ ගල් සියල්ල ලිස්සා යවා අවසන් වූ පසුවය. සාමාන්‍යයෙන් තරඟයක් වට 8 ක් හෝ 10 කින් සමන්විත වේ.

ක්‍රීඩා
උඩවැඩියා



උඩවැඩියා මල් විශේෂයකි 
                සිංහල බසින් උඩවැඩියා යනුවෙන් හදුන්වන ඕකිඩ් ඔකිඩේසියේ කුලයට අයත් වේ. ඕකිඩ් පවුලේ ගණ 880 ක් පවතින අතර ඒ යටතේ විශේෂ 29,000 කට අධිකව පවතී. දැනට හඳුනාගෙන ඇති විශාලතම සපුෂ්ප ශාක පවුලක් වන ඕකිඩ් පවුල වර්තමාන කුරුලු විශේෂ මෙන් දෙගුණයක්, සහ පෘථිවිය මත ක්ෂීරපායී විශේෂ මෙන් සිවු ගුණයක් විශාල බව හඳුනාගෙන ඇත. ඔකිඩේසියේ උඩවැඩියා පවුල, දැනට පිළිගත් සපුෂ්ප ශාක වල දෙවන විශාලතම පවුල වේ.  උඩවැඩියා පවුල ට එෆිඩෙන්ඩ්රම් ( Epidendrum ) විශේෂ 1500 ක් , ඩෙන්ඩෙ‍්‍රාබියම් (Dendrobium) විශේෂ 1400 ක් බුල්බෝපිලම් (Bulbophyllum)  විශේෂ 2000 ක්, සහ ප්ලුරෝතාලිස් (Pleurothallis) විශේෂ 1000 ක් පමණ අැතුලත් වේ. 
උඩවැඩියා පවුලේ මල් බොහෝ විට වර්ණවත්ය. සමහරක් සුවඳින් ද යුක්තය. ඕකිඩ් යනු වර්ෂා වනාන්තරවල ස්වාභාවිකව වැවෙන ශාකයක් වන අතර විවිධ දේශගුණික තත්ව යටතේ සාමාන්‍ය ගෙමිදුලකත් විශේෂ හරිතාගාර ආවරණයන් තුළත්, වගාකල හැක.ඕකිඩ් උණුසුම් නිවර්තන වනාන්තර කළාප ,උතුරු ඇමරිකාවේ සීතල දේශගුණික කළාප, ඇන්ටාක්ටික් මහද්වීපය හැරුණු කොට සියලූම මහද්වීප තුල දක්නට ලැබේ. ඕකිඩ් වර්ග බහුතරයක් නිවර්තන කලාපීය රටවල හා මධ්යම හා දකුණු ඇමෙරිකාව, මෙක්සිකෝව, ඉන්දියාව, ශ්‍රී ලංකාව, බුරුමය, දකුණු චීනය, තායිලන්තය, මැලේසියාව, පිලිපීනය, නව ගිනියාව හා ඕස්ට්රේලියාවේ උණුසුම් තෙත් වනාන්තර තුළ ස්වාභාවිකව වැවේ. සමහර උඩවැඩියා විශේෂ පමණක් ලෝකයේ ඇතැම් කලාප වල හැර  වෙන කොහේවත් නැත, උදාහරණයක් ලෙස,වැන්ඩා කුලය අග්නිදිග ආසියාවේ  වනාන්තර වල පමණක් දක්නට ලැබේ. බ්රසීලයේ කැට්ලියාස් cattleyas, මෙක්සිකානු ලීලියාස් laelias සහ ඉන්දීය ඩෙන්ඩෙ‍්‍රාබියම් dendrobiums, සිම්බීඩියම් cymbidiums හා වැන්ඩාස් vandas ලෝකයේ නවීන උඩවැඩියා කර්මාන්තයේ මුල් තැන උසුලයි.

ඔකිඩේසියේ කුලයට අයත් පැලෑටි ඒක බීජ පත්‍රී බහුවාර්ෂික ශාක විශේෂයකි.  මේ හැරුණු විට මාංසල පත්‍රද, කඳ ඝණ වූ පර්වවලින් යුතු ව්‍යාජ බල්බවලින් යුතුවීමද ඔකිඩේසියේ කුලයට අයත් ශාකවල විශේෂත්වයකි. ඉතාම කුඩා ප්‍රමාණයේ මිනි ඕකීඩ් වල සිට අඟල් 20 – 30 පමණ දක්‌වා විශාලව දිගට පිපෙන ඕකීඩ් මල්, කැපූ මල් කර්මාන්තයේදී සුවිශේෂ තැනක්‌ හිමිකරගෙන ඇත්තේ එහි ඇති සුවිශේෂ අලංකාර හැඩය හා වර්ණය මෙන්ම දිගුකලක්‌ ජීව ගුණයෙන් ද නොමැළවී තබා ගැනීමට හැකි වීමත්  නිසාය.

උඩවැඩියා විවිධ සත්ත්ව රූප හැඩ වලින් යුතුය. පරෙවි මල් , තාරා මල් , කරාබු මල් , යක්මල් , ශ්‍රී ලංකාව තුල තිබෙන නිදර්ශනයන්ය. අප රටේ ඕකීඩ් මල් විශේෂ 169 ක් හමු වන අතර ඉන් 73 ක් ම අප රටටම ආවේණික ය. ගුරුළුරාජ ( Fox Tail Orchid ) හා වෙසක් මල් දේශීය සුදු හා දම් පාටින් යුක්ත වේ. මෙය වන සත්ත්ව වෘක්ෂලතා ආඥා පනත යටතේ උඩවැඩියා අතර වෙති. මේවා ආරක්ෂිත පැළෑටි විශේෂයන් ලෙස ද නම් කර ඇත.

ඕකිඩ් වර්ගීකරන ධුරාවලිය                       
ශාක සත්ව ලෝකයේ සියළු ශාක අයත් වන ප්ලාන්ටේ  රාජ්යයෙහි මැග්නොලියොප්ටා වසම තුළ ලිලියොප්සිඩා පන්තියේ  ඇස්පරගාලස්  අනුපිළිවෙළින් ඔකිඩේසියේ කුළයට අයත් වන ඕකිඩ් පැලෑටිය උප කුල පහකට බෙදී යයි. Cypripediodeae, Vanilloideae, Orchidoideae, Epidendroideae, සහ Apostasiodeae යන මෙම උප කුල නැවතත් කුඩා ගෝත්‍ර 16 කට බෙදේ. මේ 16 ට අයත් මල් විශේෂ 30000 කට ආසන්න වේ.

ඔකිඩේසියේ කුළයේ සංයුතිය පිලිබඳ සිත්ගන්නාසුළු ඉදිරිපත් කිරීමක් අමෙරිකානු ඔකිඩ් සංගමය විසින් ප්‍රසිද්ධ කර ඇත.

මූලාශ්‍ර
EMedicine

eMedicine යනු, ස්කොට් Plantz (Scott Plantz) සහ රිචඩ් Lavely (Richard Lavely) නම් වූ වෛද්‍යවරුන් දෙදෙනෙකු විසින් 1996 දී ආරම්භ කරන ලදී බව අන්තර්ජාල සායනික වෛද්‍ය දැනුම පදනමක් (knowledge base) වේ.

බාහිර සබැඳි
 eMedicine වෙබ් අඩවිය

වෛද්‍ය වෙබ් අඩවි